Banjir Queensland 2010-2011

Sejak Disember 2010, Australia dilanda banjir besar yang tertumpu di negeri Queensland termasuk ibu negeri Brisbane. Banjir tersebut telah memaksa ribuan penduduk mengosongkan bandar-bandar yang terjejas. Sekurang-kurangnya 31 bandar dan lebih 200,000 orang terjejas oleh banjir ini. Kemusnahan awal bagi harta benda dicatatkan kira-kira A$1bn (£633m).
Tiga kuarter dari negeri Queensland telah diisytiharkan sebagai zon bencana - kawasan bencana diukur keluasannya lebih besar dari gabungan negeri Texas dan California di Amerika Syarikat. Banjir tahun 2010-2011 yang berlaku di Queensland, Australia ini telah meragut sekurang-kurangnya 30 nyawa dan jumlah kematian ini dijangka terus meningkat.

Latar belakang 
Banjir ini merupakan kesan kerpasan besar yang disebabkan oleh Siklon Tropika Tasha yang bergabung dengan lekukan tekanan ketika kemuncak fenomena La Niña. Pola cuaca La Niña 2010 yang menyebabkan keadaan yang lebih lembap di Australia timur, adalah yang paling ketara sejak tahun 1973. Kebanjiran terpencil bermula di sekitar negeri Queensland pada awal bulan Disember. Pada 24 Disember, sebuah lekukan tekanan monsun melanda pantai dari Laut Karang dan membawa hujan mencurah-curah dalam liputan yang luas dari Teluk Carpentaria hingga Gold Coast. Keadaan ini juga membawa kemasukan ular secara besar-besaran, dan beberapa ekor buaya.

Pada 30 Disember, sebahagian besar kawasan Queensland Selatan dan Tengah, iaitu kawasan seluas jumlah gabungan keluasan Jerman dan Perancis, sudah terjejas akibat banjir. Sekitar 300 batang jalan raya ditutup, termasuk sembilan lebuh raya kebangsaan. Landasan keretapi pengangkut arang ditutup dan banyak tapak perlombongan yang dilanda air bah. Banjir ini telah menaikkan harga buah-buahan dan sayur-sayuran.

Lihat juga 
 Banjir di Australia
 Banjir Queensland Mac 2010

Rujukan

Pautan luar 

 Fitzroy Basin in flood – why and how?
 Flooding in Australia at NASA Earth Observatory
 Flash flood death toll rises to 9

2010 di Australia
2011 di Australia
Queensland
Queensland
Sejarah Queensland
Queensland 2010-2011